CELEX: 32007R1275
Language: bg
Date: 2007-10-29 00:00:00
Title: Регламент (ЕО) № 1275/2007 на Комисията от 29 октомври 2007 година за изменение на приложение IX към Регламент (ЕО) № 999/2001 на Европейския парламент и на Съвета за определяне на правила за превенция, контрол и ликвидиране на някои трансмисивни спонгиформни енцефалопатии (Текст от значение за ЕИП)

30.10.2007   
            
            
               BG
            
            
               Официален вестник на Европейския съюз
            
            
               L 284/8
            
         
      РЕГЛАМЕНТ (ЕО) № 1275/2007 НА КОМИСИЯТА
   
   от 29 октомври 2007 година
   за изменение на приложение IX към Регламент (ЕО) № 999/2001 на Европейския парламент и на Съвета за определяне на правила за превенция, контрол и ликвидиране на някои трансмисивни спонгиформни енцефалопатии
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 999/2001 на Европейския парламент и на Съвета от 22 май 2001 г. за определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 23 от него,
   като има предвид, че:
   
               (1)
            
            
               Регламент (ЕО) № 999/2001 установява правила за превенция, контрол и ликвидиране на някои трансмисивни спонгиформни енцефалопатии (ТСЕ) при животните. Той се прилага при производството и пускането на пазара на живи животни и продукти от животински произход.
            
         
               (2)
            
            
               В приложение IX към Регламент (ЕО) № 999/2001 се установяват правилата за внос в Общността на живи животни, ембриони, яйцеклетки и продукти от животински произход. Отстраняването на специфичен рисков материал от продуктите, предназначени за храна и фураж, е единствената най-важна мярка за защита на общественото здраве.
            
         
               (3)
            
            
               В член 5 от Регламент (ЕО) № 999/2001 се предвижда, че статусът по отношение на спонгиформната енцефалопатия по говедата (СЕГ) на държави-членки или трети страни, или региони от тях се определя чрез класификация в три категории: нищожен риск от СЕГ, контролиран риск от СЕГ и неопределен риск от СЕГ. В същия член се предвижда и преоценка на категоризацията на Общността за страните след установяването от Световната организация за здравеопазване на животните (СОЗЖ) на процедура за класификацията на страните по категории.
            
         
               (4)
            
            
               До приемането на решение относно статуса на държавите-членки и трети страни по отношение на СЕГ Регламент (ЕО) № 999/2001 предвижда прилагането на преходни мерки за период, който изтича на 1 юли 2007 г. Съгласно преходните мерки, свързани със СЕГ, ограниченията върху вноса в Общността от трети страни, в които има риск от СЕГ, обхващаха месни продукти по смисъла на Директива 77/99/ЕИО (2) на Съвета, включително обработени черва (естествени обвивки). В допълнение беше въведена възможността за триъгълна търговия, която позволи на трети страни, в които има риск от СЕГ, да изнасят обработени черва с произход от страни, в които появата на СЕГ беше смятана за малко вероятна.
            
         
               (5)
            
            
               На 25 юни 2007 г. Регламент (ЕО) № 999/2001 бе изменен с Регламент (ЕО) № 722/2007 на Комисията (3). Измененият Регламент (ЕО) № 999/2001 въведе система на Общността за категоризация на страните според съществуващия в тях риск от СЕГ, съгласувана с тази на СОЗЖ. Това доведе не само до вписването на всички страни в една от трите категории: нищожен риск от СЕГ, контролиран риск от СЕГ и неопределен риск от СЕГ, но и до въвеждането на търговски правила според всяка рискова категория.
            
         
               (6)
            
            
               Правилата за внос, свързани с новата система за категоризация, се отнасят до месни продукти по смисъла на Регламент (ЕО) № 853/2004 на Европейския парламент и на Съвета от 29 април 2004 г. за определяне на специфични хигиенни правила за храните от животински произход (4), с изключение на обработени черва. В съответствие с условията, които се прилагат от 1 юли 2007 г., и с цел да се осигури същата степен на защита на потребителя обработените черва следва да бъдат включени в списъка на продуктите, обхванати от правилата за внос, свързани с ТСЕ, в Регламент (ЕО) № 999/2001. Приложение IX към посочения регламент следва да бъде съответно изменено.
            
         
               (7)
            
            
               Условия за внос, свързани с ТСЕ, не се прилагат за трети страни със статус нищожен риск от СЕГ. Необходимо е да бъдат изяснени условията за внос, в случай че червата са с произход от страна или регион с нищожен риск от СЕГ и са обработени в трета страна с различен статус на риска от СЕГ. С оглед на последователността следва да бъде въведена отново възможността за триъгълна търговия съгласно новите разпоредби.
            
         
               (8)
            
            
               Регламент (ЕО) № 999/2001 следва да бъде съответно изменен.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IX към Регламент (ЕО) № 999/2001 се изменя в съответствие с приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 октомври 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  OB L 147, 31.5.2001 г., стp. 1. Регламент, последно изменен с Регламент (ЕО) № 727/2007 на Комисията (ОВ L 165, 27.6.2007 г., стр. 8).
   
      (2)  OB L 26, 31.1.1977 г., стp. 85. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).
   
      (3)  OB L 164, 26.6.2007 г., стp. 7.
   
      (4)  ОВ L 139, 30.4.2004 г., стp. 55. Регламент, последно изменен с Регламент (ЕО) № 1791/2006 на Съвета (ОВ L 363, 20.12.2006 г., стр. 1).
   
      ПРИЛОЖЕНИЕ
      В приложение IX към Регламент (ЕО) № 999/2001 глава В се изменя, както следва:
      
                  а)
               
               
                  Раздел A се заменя със следния текст:
                  „РАЗДЕЛ А
                  Продукти
                  Продуктите от животински произход от говеда, овце и кози по смисъла на Регламент (ЕО) № 853/2004 на Европейския парламент и на Съвета (1), изброени по-долу, се подчиняват на условията, посочени в раздели Б, В и Г, в зависимост от категорията на риска от СЕГ за страната на произход:
                  
                              —
                           
                           
                              прясно месо,
                           
                        
                              —
                           
                           
                              мляно месо и месни заготовки,
                           
                        
                              —
                           
                           
                              месни продукти,
                           
                        
                              —
                           
                           
                              обработени черва,
                           
                        
                              —
                           
                           
                              топени животински мазнини,
                           
                        
                              —
                           
                           
                              пръжки, и
                           
                        
                              —
                           
                           
                              желатин.
                           
                        
            
                  б)
               
               
                  В раздел В се добавя точка 5:
                  
                              „5.
                           
                           
                              В случай на черва с начален произход страна или регион с нищожен риск от СЕГ вносът на обработени черва се извършва срещу представяне на здравен сертификат, удостоверяващ, че:
                              
                                          а)
                                       
                                       
                                          страната или регионът е класифициран/а съгласно член 5, параграф 2 като страна или регион с контролиран риск от СЕГ;
                                       
                                    
                                          б)
                                       
                                       
                                          животните, от които са добити продуктите от животински произход от едър рогат добитък, овце и кози, са родени, непрекъснато отглеждани и заклани в страната или региона с нищожен риск от СЕГ и са преминали предкланичен и следкланичен преглед;
                                       
                                    
                                          в)
                                       
                                       
                                          ако червата са с произход от страна или регион, където е имало местни случаи на СЕГ:
                                          
                                                      i)
                                                   
                                                   
                                                      животните са родени след датата, от която е влязла в сила забраната за храненето на преживни животни с месокостно брашно и пръжки с произход от преживни животни; или
                                                   
                                                
                                                      ii)
                                                   
                                                   
                                                      продуктите от животински произход от едър рогат добитък, овце и кози не съдържат и не са добити от специфичен рисков материал по смисъла на приложение V.“
                                                   
                                                
                                    
                        
            
                  в)
               
               
                  В раздел Г се добавя точка 5:
                  
                              „5.
                           
                           
                              В случай на черва с начален произход страна или регион с нищожен риск от СЕГ вносът на обработени черва се извършва срещу представяне на здравен сертификат, удостоверяващ, че:
                              
                                          а)
                                       
                                       
                                          страната или регионът е класифициран/а съгласно член 5, параграф 2 като страна или регион с неопределен риск от СЕГ;
                                       
                                    
                                          б)
                                       
                                       
                                          животните, от които са добити продуктите от животински произход от едър рогат добитък, овце и кози, са родени, непрекъснато отглеждани и заклани в страната или региона с нищожен риск от СЕГ и са преминали предкланичен и следкланичен преглед;
                                       
                                    
                                          в)
                                       
                                       
                                          ако червата са с произход от страна или регион, където е имало местни случаи на СЕГ:
                                          
                                                      i)
                                                   
                                                   
                                                      животните са родени след датата, от която е влязла в сила забраната за храненето на преживни животни с месокостно брашно и пръжки, добити от преживни животни; или
                                                   
                                                
                                                      ii)
                                                   
                                                   
                                                      продуктите от животински произход от едър рогат добитък, овце и кози не съдържат и не са добити от специфичен рисков материал по смисъла на приложение V.“
                                                   
                                                
                                    
                        
            
         (1)  ОВ L 139, 30.4.2004 г., стр. 55.“